Gerookte ham met heuning, mosterd en nartjie | SARIE
Gerookte ham met heuning, mosterd en nartjie	deur Herman Lensing
Plaas ham in groot kastrol. Voeg ui, lourierblare en peperkorrels by. Bedek met water en bring tot kookpunt oor hoë hitte. Kook 30 minute per 500 g, minus 30 minute vir die tyd wat die ham moet bak. (Die 4 kg-ham het 3½ uur lank gekook.) Haal versigtig uit water en trek vel af ter wyl nog warm sodat die vetlaag wys. Sit in oondroosterpan. Gebruik ’n skerp mes en sny ’n diamantpatroon in die vetlaag. Druk ’n naeltjie in elke vetdiamant. ( Jy kan dit alles die dag voor jy die ham gaan voorsit, doen.)
Verhit oond tot 180 °C. Plaas al die bestanddele, behalwe die nartjie-segmente, in ’n middelslag-pot en bring tot kookpunt. Laat prut vir 1 minuut en ver wyder van hitte. Gooi hele mengsel oor ham. Plaas ham oop in oond en rooster vir 30 minute. Skep elke 10 minute van die glasuursel in die pan oor. Bak tot ham goudbruin is. Sit op mooi opdienbord en strooi nartjie-segmente oor. Sit voor.